**Filmska umjetnost i kulturna baština u funkciji turizma – Projekt ArTVision+**

Projekt **ArTVision+** temelji se na novom, inovativnom konceptu promocije zajedničkog turističkog proizvoda predstavljanjem manje poznatih destinacija, isticanjem i promoviranjem raznih aspekata kulturne baštine prvenstveno turistima, ali i domaćoj manje informiranoj javnosti.  Uspostavljanjem kvalitetne veze između umjetnika i organizatora turističkih ponuda potiče se nastajanje inovativnih turističkih proizvoda i korištenje kulture u turističke svrhe, te se tako i kulturna baština čuva od zaborava.

Zanimljiv javni događaj ovog projekta je večer predstavljanja 10 pet-minutnih filmova ove tematike, koji će se održati u kinu Bačvice u ponedjeljak 29.7.2019. s početkom u 20.30 sati uz slobodan ulaz za posjetitelje. Uz prikazivanje filmova, posjetitelji će imati priliku čuti i impresije prisutnih autora i glavnih aktera, moći će na licu mjesta i glasovati za svog favorita, te na kraju večeri saznati i rezultate objedinjenih glasova publike, glasova (lajkova) na facebook stranici Artvision+, te glasova stručnog žirija. Proglašenje pobjednika i dodatno je zanimljivo jer pobjednički film ide na ovogodišnji Venecijanski festival. Svi oni koji žele filmove pogledati i prije ponedjeljka navečer mogu to napraviti na Facebook stranici projekta Artivision + klikom na slijedeći link:  <http://bit.ly/2y4MIKg>

Na navedenoj stranici moguće je i on-line glasovanje (lajkanjem) na objavi pojedinog filma, a svi su oni za gledanje dostupni već sada. On-line dio glasovanja završava u ponedjeljak 29.7. u 12 sati. Uživajte u umjetničkim filmskim minijaturama koje će vam ponuditi novi pogled na zvijezde kulturne baštine manje ponatih turističkih mjesta.

Popis filmova i autora:

1.      Kule uz Cetinu – čuvarice povijesti (team work Kino klub Split)

2.      Miljenko i Dobrila (Nadja-Matija Fatović, Tina Ljubenkov, Petar Sekelez)

3.      Duh utvrde Kamičak – (Alen Čelić, Ivan Perić, Sunčica Fradelić)

4.      Crljenak u Trilju – (Carmelania Bracco, Giovanni Gerolin)

5.      Crljenak – Kaštela, Home of the Zinfandel (Ivan Perić)

6.      Pejzaž – kreacija i transformacija (Nadja-Matija Fatović, Tina Ljubenkov)

7.      Ritam života  -Vrličko kolo (Tina Ljubenkov)

8.      Šolta – otok meda (Tina Ljubenkov)

9.      Sipa i bob (Jere Gruić)

10.  Sjaj - Zvjezdano selo Mosor (Maksim Bašić)

O PROJEKTU:

ArTVision + europski je projekt koji se odvija u sklopu programa Interreg Italy-Croatia CBC Programme, a vodeći partner projekta je Primorsko-goranska županija. Javna ustanova RERA S.D. i Turistička zajednica Kvarnera hrvatske su članice ovog hrvatsko-talijanskog partnerstva u hvalevrijednom projektu čija je svrha iskoristiti vrijednost i potencijal kulture kao glavnog razvojnog programa održivog razvoja turizma, pomoću inovativnih mjera u području prezentacije, komunikacije i organizacije u kulturi. Ideja ArTVision + projekta temelji se na novom, inovativnom konceptu promocije zajedničkog turističkog proizvoda što podrazumijeva uključivanje i predstavljanje manje poznatih destinacija, predstavljanje njihovih kulturnih baština turistima te uspostavljanje kvalitetnog „spoja“umjetnika i organizatora turističkih ponuda. Upravo ovaj „spoj“bit će zaslužan za kvalitetno osmišljen turistički proizvod kojim će se potaknuti korištenje kulture u turističke svrhe i time se ujedno sačuvati od zaborava kultura manjih mjesta. U tu svrhu, snimljeno je 10 dokumentarnih filmova u trajanju od 5 minuta a sve ih možete pogledati i lajkati na Facebook stranici ArTvision+ , a informacije ćete pronaći I na Instagramu i Twitteru